พิพิธภัณฑ์การทหารแห่งการปฏิวัติประชาชนจีน

**พิพิธภัณฑ์การทหารแห่งการปฏิวัติประชาชนจีน** เป็นพิพิธภัณฑ์การทหารแห่งชาติของจีน ตั้งอยู่ในเขตไห่เตี้ยน ปักกิ่ง การจัดแสดงส่วนใหญ่มุ่งเน้นไปที่ยุทโธปกรณ์ทางทหารและโบราณวัตถุทางวัฒนธรรมที่สะท้อนประวัติศาสตร์การทหารของกองทัพปลดปล่อยประชาชน ประวัติศาสตร์การทหารจีนทั้งในสมัยโบราณและสมัยใหม่ และประวัติศาสตร์การทหารของโลก

## ประวัติศาสตร์

พิพิธภัณฑ์แห่งนี้เป็นหนึ่งในสิบมหาอาคารที่สร้างขึ้นเพื่อเฉลิมฉลองครบรอบ 10 ปีการก่อตั้งสาธารณรัฐประชาชนจีน การก่อสร้างพิพิธภัณฑ์เริ่มต้นใน เดือนตุลาคม ค.ศ. 1958 และแล้วเสร็จในเดือนสิงหาคม ค.ศ. 1960 ซึ่งเป็นช่วงที่เปิดใช้งาน วันที่ 12 มีนาคม ค.ศ. 1959 โดยได้รับการอนุมัติจากคณะกรรมการการทหารส่วนกลางของพรรคคอมมิวนิสต์จีน จึงได้รับการตั้งชื่ออย่างเป็นทางการว่าพิพิธภัณฑ์การทหารแห่งการปฏิวัติประชาชนจีน (ซึ่งต่อไปนี้จะเรียกว่าพิพิธภัณฑ์การทหาร) ประธานเหมา เจ๋อตงเป็นผู้จารึกชื่อพิพิธภัณฑ์ และในวันที่ 1 สิงหาคม ค.ศ. 1960 ได้เปิดให้สาธารณชนเข้าชมอย่างเป็นทางการในวันกองทัพ

พิพิธภัณฑ์ได้รับการปรับปรุงบูรณะครั้งใหญ่ในช่วง ค.ศ. 2012–2017 และเปิดทำการอีกครั้งพร้อมกับห้องโถงกลางที่ใหญ่ขึ้น ซึ่งใช้จัดแสดงอากาศยานและขีปนาวุธ การปรับปรุงครั้งนี้ทำให้พื้นที่จัดแสดงขยายเพิ่มขึ้นอย่างมาก จาก 60,000 เป็น 159,000 ตารางเมตร

## ของสะสม
พิพิธภัณฑ์มีทั้งหมดสี่ชั้น ประกอบด้วยสิบห้องโถง ซึ่งห้องโถงที่ใหญ่ที่สุดคือโถงอาวุธ ภายในโถงมีการจัดแสดงอาวุธโบราณจำนวนมากที่จัดแสดงทั้งอาวุธในประเทศและต่างประเทศ รวมถึงดาบ อาวุธเล็ก ปืนใหญ่ รถถัง รถลำเลียงพลหุ้มเกราะ อาวุธต่อต้านอากาศยาน เครื่องบินขับไล่ไอพ่น จรวดและเครื่องยิงจรวด และขีปนาวุธร่อน สำหรับอาวุธต่างประเทศนั้นประกอบด้วยรถถังของโซเวียตที่ซื้อหรือได้รับบริจาคในช่วงทศวรรษ 1950 และ 1960 อาวุธของญี่ปุ่นที่ยึดได้ระหว่างสงครามจีน–ญี่ปุ่นครั้งที่สอง อาวุธของอเมริกาที่ยึดได้จากก๊กมินตั๋งระหว่างสงครามกลางเมืองจีน และจากกองกำลังสหประชาชาติระหว่างสงครามเกาหลี นอกจากนี้ โถงอาวุธยังจัดแสดงอุปกรณ์จากโครงการอวกาศของจีน เช่น ดาวเทียมและแคปซูลอวกาศสองที่นั่ง

ด้วยข้อยกเว้นสองส่วน ห้องโถงอื่น ๆ ส่วนใหญ่เป็นนิทรรศการทางประวัติศาสตร์ ซึ่งเป็นการผสมผสานระหว่างประติมากรรมปูนปลาสเตอร์ แผนที่ ภาพวาด สิ่งประดิษฐ์ ภาพยนตร์ และป้ายอธิบาย (เป็นภาษาจีน โดยบางส่วนมีการแปลเป็นภาษาอังกฤษ) ห้องโถงอีกเก้าแห่งประกอบด้วย:
*โถงสงครามปฏิวัติการเกษตร: การเผชิญหน้าระหว่างพรรคคอมมิวนิสต์จีนและก๊กมินตั๋งที่ปกครองประเทศในช่วง ค.ศ. 1927 ถึง ค.ศ. 1937
*โถงสงครามต่อต้านการรุกรานของญี่ปุ่น: สงครามจีน–ญี่ปุ่นครั้งที่สองในช่วง ค.ศ. 1937–1947
*โถงสงครามปลดปล่อยจีน: ช่วงสงครามกลางเมืองจีนใน ค.ศ. 1945–1949
*โถงสงครามโบราณ: สงครามภายในและภายนอกประเทศตลอด 4,000 ปีก่อนราชวงศ์ชิง
*โถงสงครามสมัยใหม่: สงครามภายในและภายนอกประเทศระหว่าง ค.ศ. 1940 และ ค.ศ. 1949
*โถงการป้องกันประเทศและการสร้างกองทัพ: ความสำเร็จและการพัฒนาทางทหารสมัยใหม่ตั้งแต่ ค.ศ. 1949
*โถงสงครามต่อต้านการรุกรานของสหรัฐและช่วยเหลือเกาหลี: การมีส่วนร่วมของจีนในสงครามเกาหลี
*โถงของขวัญ: ของขวัญที่กองทัพหรือรัฐบาลต่างประเทศมอบให้แก่กองทัพหรือรัฐของจีน
*โถงศิลปะประติมากรรมของเฉิง ยฺหวินเซียน: แบบจำลองปูนปลาสเตอร์ของประติมากรรมผู้นำโลก บุคคลสำคัญทางประวัติศาสตร์ ผู้นำพรรคคอมมิวนิสต์จีน และนักวิทยาศาสตร์ที่สร้างโดยเฉิง ยฺหวินเซียน

## ยุทโธปกรณ์ อากาศยาน รถถัง ปืนใหญ่ และอาวุธขนาดเล็กต่าง ๆ ที่จัดแสดง

### อากาศยาน

* มิก-15 ของโซเวียต
* หนานชาง คิว-5
* มิก-15ยูทีไอ
* อาน-2
* ซีอาน เอช6
* ตู-2
* พี-51 มัสแตง ที่ยึดมาได้
* เฉิ่นหยาง เจ-8
* เฉิ่นหยาง เจ-6
* มิก-15 ที่ทาสีใหม่ด้วยเครื่องหมายอากาศยมาของกองทัพอากาศเกาหลีเหนือ 
* เฉิงตู เจ-7
* เอฟ-86 เซเบอร์ จากนักบินแปรพักตร์ใน ค.ศ. 1963
* พี-80 ชูตติงสตาร์
* ทาชิกาวะ คิ-55
* ดี แฮวิลแลนด์ แคนาดา ยู-6เอ บีเวอร์
* เครื่องบินสอดแนม ยู-2 ที่ถูกยิงตก
* เฉิ่นหยาง เจเจ-6/เอฟที-6

### รถถังและยานเกราะ

* เอ็ม46 แพตตัน ที่ยึดมาได้ระหว่างการสู้รบที่เฮงซ็อง
* ที-62 หมายเลข 545 ที่ยึดมาได้ระหว่างความแตกแยกจีน-โซเวียต
* ที 34–85
* เอ็ม42 ดัสเตอร์
* ไทป์ 95 โซกิ
* เอ็ม5 สจวร์ต
* ซีวี-33
* แอลวีที(เอ)-4
* เอ็ม24 แชฟฟี
* ไทป์ 97 ชิฮะ (รถถังกงเฉิน)
* ปืนใหญ่อัตตาจร เอ็ม44
* เอ็ม4 เชอร์แมน ที่ลำกล้องปืนหายไป อาจเป็นเชอร์แมนหมายเลข 012403
* เอ็ม4เอ3อี8 เชอร์แมน
* แอลวีที
* รถถังพิฆาต เอ็ม36 "แจ็กสัน"
* ไทป์ 62
* เอ็ม29 วีเซิล
* อ็อกซฟอร์ด มาร์ก1
* ยูนิเวอร์แซล แครริเออร์
* ไทป์ 59ดี
* ไทป์ 63
* รถลำเลียงพลหุ้มเกราะ ไทป์ 63
* เอ็ม8 เกรย์ฮาวด์

### ขีปนาวุธ

* ขีปนาวุธต่อต้านเรือ ไฮ-1
* ตงเฟิง 1 (เอสเอส-2)
* ตงเฟิง 2 (ซีเอสเอส-1)
* ซา-2 เอสเอเอ็ม

## แกลเลอรี

ไฟล์:Flag & Insignia Captured During Korean War (9885666323).jpg|ธงกรมทหารราบสหรัฐที่ 31 และเครื่องหมายของสหประชาชาติที่ถูกยึดได้ระหว่างสงครามเกาหลี
ไฟล์:Eastwind EQ2050 - 2.jpg|รถยนต์จีนตงเฟิง อีคิว2050
ไฟล์:Machineguns, Museum of the Chinese People's Revolution.jpg|ปืนกลในสงครามจีน–ญี่ปุ่นครั้งที่สอง
ไฟล์:The two cars.JPG|รถยนต์ของจู เต๋อและเหมา เจ๋อตง
ไฟล์:Chinese nuclear bomb - atom missile A2923.jpg|ระเบิดปรมาณูลูกแรกของจีน
ไฟล์:Chinese PF98 120 mm rocket launcher.jpg|เครื่องยิงจรวดพีเอฟ-98 ขนาด 120 มม. ของจีน
ไฟล์:DF2 in Museum.JPG|ขีปนาวุธทิ้งตัวพิสัยกลางตงเฟิง 2 (ซีเอสเอส-1)
ไฟล์:Type 72 metallic anti-tank mine 1.jpg|ทุ่นระเบิดต่อต้านรถถังโลหะไทป์ 72
ไฟล์:ZBD-04 - front right view.jpg|รถรบทหารราบ แซดบีดี-97
ไฟล์:Dongfeng 1 at Beijing Military Museum.jpg|ขีปนาวุธตงเฟิง 1 (เอสเอส-2) ที่มองเห็นได้จากระเบียง
ไฟล์:Type 95 SPAAG - Beijing Museum 1.jpg|รถต่อสู้อากาศยานอัตตาจรไทป์ 95
ไฟล์:M-79 Grenade Launcher, Military Museum of the Chinese People's Revolution.jpg|เครื่องยิงลูกระเบิดเอ็ม79 ของอเมริกา
ไฟล์:PLZ 05 self propelled gun.jpg|ปืนครกอัตตาจรพีแอลแซด-05 ขนาด 155 มม.
ไฟล์:Chinese KS-1 SAM mobile launcher.jpg|รถยิงขีปนาวุธนำวิถีพื้นสู่อากาศ (เอสเอเอ็ม) เคลื่อนที่ เคเอส-1เอ


## ดูเพิ่ม

* รายชื่อพิพิธภัณฑ์ในประเทศจีน

## เชิงอรรถ

หมวดหมู่:พิพิธภัณฑ์ที่ก่อตั้งในปี พ.ศ. 2503
หมวดหมู่:พิพิธภัณฑ์การทหารและสงครามในประเทศจีน
หมวดหมู่:พิพิธภัณฑ์ในปักกิ่ง
หมวดหมู่:พิพิธภัณฑ์รถถัง
หมวดหมู่:พิพิธภัณฑ์แห่งชาติชั้นหนึ่งของจีน
หมวดหมู่:อาคารและสิ่งก่อสร้างในเขตไห่เตี้ยน
หมวดหมู่:กรมการเมืองทั่วไป กองทัพปลดปล่อยประชาชน